Зарегистрировано в Национальном реестре правовых актов
Республики Беларусь 23 июня 2023 г. N 1/20897

УКАЗ ПРЭЗIДЭНТА РЭСПУБЛIКI БЕЛАРУСЬ
22 чэрвеня 2023 г. N 177

АБ АФIЦЫЙНЫХ ГЕРАЛЬДЫЧНЫХ СIМВАЛАХ ЦЭНТРАЛЬНАЙ ВЫБАРЧАЙ КАМIСII

У мэтах захавання i развiцця гiстарычных традыцый Цэнтральнай выбарчай камiсii ПАСТАНАЎЛЯЮ:
1. Заснаваць:
эмблему Цэнтральнай выбарчай камiсii;
флаг Цэнтральнай выбарчай камiсii;
нагрудны знак адрознення члена Цэнтральнай выбарчай камiсii;
нагрудны знак адрознення работнiка апарату Цэнтральнай выбарчай камiсii;
нагрудны знак адзнакi Цэнтральнай выбарчай камiсii "За асабiсты ўклад у развiццё выбарчай сiстэмы".
2. Зацвердзiць:
Палажэнне аб эмблеме Цэнтральнай выбарчай камiсii, яе апiсанне i выяву (прыкладаюцца);
Палажэнне аб флагу Цэнтральнай выбарчай камiсii, яго апiсанне i выяву (прыкладаюцца);
Палажэнне аб нагрудным знаку адрознення члена Цэнтральнай выбарчай камiсii, яго апiсанне i выяву (прыкладаюцца);
Палажэнне аб нагрудным знаку адрознення работнiка апарату Цэнтральнай выбарчай камiсii, яго апiсанне i выяву (прыкладаюцца);
Палажэнне аб нагрудным знаку адзнакi Цэнтральнай выбарчай камiсii "За асабiсты ўклад у развiццё выбарчай сiстэмы", яго апiсанне i выяву (прыкладаюцца).
3. Фiнансаванне расходаў на выраб заснаваных дадзеным Указам афiцыйных геральдычных сiмвалаў i пасведчанняў да нагруднага знака адзнакi Цэнтральнай выбарчай камiсii "За асабiсты ўклад у развiццё выбарчай сiстэмы" ажыццяўляць у межах сродкаў, прадугледжаных у рэспублiканскiм бюджэце на ўтрыманне Цэнтральнай выбарчай камiсii.
4. Дадзены Указ уступае ў сiлу пасля яго афiцыйнага апублiкавання.

Прэзiдэнт Рэспублiкi Беларусь	А.Лукашэнка	

                                                        ЗАЦВЕРДЖАНА
                                                        Указ Прэзiдэнта
                                                        Рэспублiкi Беларусь
                                                        22.06.2023 N 177

ПАЛАЖЭННЕ
АБ ЭМБЛЕМЕ ЦЭНТРАЛЬНАЙ ВЫБАРЧАЙ КАМIСII

1. Эмблема Цэнтральнай выбарчай камiсii (далей - эмблема) - атрыбут i адметны знак Цэнтральнай выбарчай камiсii.
2. Выява эмблемы размяшчаецца на геральдычных сiмвалах Цэнтральнай выбарчай камiсii, афiцыйным сайце ў глабальнай камп'ютарнай сетцы Iнтэрнэт, ганаровых граматах Цэнтральнай выбарчай камiсii i падзяках Старшынi Цэнтральнай выбарчай камiсii.
3. Выява эмблемы можа размяшчацца ў службовых кабiнетах Старшынi i сакратара Цэнтральнай выбарчай камiсii, у залах пасяджэнняў Цэнтральнай выбарчай камiсii i ў iншых месцах, якiя вызначаюцца Старшынёй Цэнтральнай выбарчай камiсii.
4. Выява эмблемы можа размяшчацца на друкаванай, сувенiрнай прадукцыi, а таксама ў iншых выпадках, якiя не супярэчаць заканадаўству.
5. Пры адначасовым размяшчэннi Дзяржаўнага герба Рэспублiкi Беларусь i эмблемы iх размяшчэнне вызначаецца ў адпаведнасцi з Законам Рэспублiкi Беларусь ад 5 лiпеня 2004 г. N 301-З "О государственных символах Республики Беларусь".
6. Дапускаецца ўзнаўленне выявы эмблемы ў каляровым, чорна-белым i аб'ёмным варыянтах.

                                                        ЗАЦВЕРДЖАНА
                                                        Указ Прэзiдэнта
                                                        Рэспублiкi Беларусь
                                                        22.06.2023 N 177

АПIСАННЕ
ЭМБЛЕМЫ ЦЭНТРАЛЬНАЙ ВЫБАРЧАЙ КАМIСII

Эмблема Цэнтральнай выбарчай камiсii ўяўляе сабой круг з акантоўкай серабрыстага колеру. На акантоўцы ў левай верхняй частцы - надпiс лiтарамi белага колеру "ЦЭНТРАЛЬНАЯ ВЫБАРЧАЯ КАМIСIЯ", у правай нiжняй - беларускi арнамент белага колеру.
З цэнтра круга да ўнутранага контуру акантоўкi разыходзяцца прамянi серабрыстага колеру. На фоне прамянёў - выява контуру Рэспублiкi Беларусь у колерах Дзяржаўнага флага Рэспублiкi Беларусь.
У цэнтры выявы контуру Рэспублiкi Беларусь размешчаны знак "птушка" белага колеру.

                                                        ЗАЦВЕРДЖАНА
                                                        Указ Прэзiдэнта
                                                        Рэспублiкi Беларусь
                                                        22.06.2023 N 177

ВЫЯВА
ЭМБЛЕМЫ ЦЭНТРАЛЬНАЙ ВЫБАРЧАЙ КАМIСII

                                                        ЗАЦВЕРДЖАНА
                                                        Указ Прэзiдэнта
                                                        Рэспублiкi Беларусь
                                                        22.06.2023 N 177

ПАЛАЖЭННЕ
АБ ФЛАГУ ЦЭНТРАЛЬНАЙ ВЫБАРЧАЙ КАМIСII

1. Флаг Цэнтральнай выбарчай камiсii (далей - флаг) з'яўляецца яе афiцыйным геральдычным сiмвалам.
2. Флаг Цэнтральнай выбарчай камiсii размяшчаецца ў памяшканнi падчас пасяджэння Цэнтральнай выбарчай камiсii, пры правядзеннi мiжнародных сустрэч.
3. Флаг можа размяшчацца на будынку Цэнтральнай выбарчай камiсii, у службовых кабiнетах Старшынi i сакратара Цэнтральнай выбарчай камiсii, у iншых месцах, якiя вызначаюцца Старшынёй Цэнтральнай выбарчай камiсii.
4. Пры адначасовым размяшчэннi Дзяржаўнага флага Рэспублiкi Беларусь, флага i iншых флагаў iх размяшчэнне вызначаецца ў адпаведнасцi з Законам Рэспублiкi Беларусь ад 5 лiпеня 2004 г. N 301-З "О государственных символах Республики Беларусь".
5. Флаг можа выкарыстоўвацца падчас дзяржаўных свят i святочных дзён, а таксама пры правядзеннi афiцыйных, прэзентацыйных, культурна-масавых i спартыўных мерапрыемстваў, у тым лiку за межамi адмiнiстрацыйнага будынка (памяшканняў) Цэнтральнай выбарчай камiсii.

                                                        ЗАЦВЕРДЖАНА
                                                        Указ Прэзiдэнта
                                                        Рэспублiкi Беларусь
                                                        22.06.2023 N 177

АПIСАННЕ
ФЛАГА ЦЭНТРАЛЬНАЙ ВЫБАРЧАЙ КАМIСII

Флаг Цэнтральнай выбарчай камiсii ўяўляе сабой прамавугольнае палотнiшча белага колеру з суадносiнамi бакоў 1:2.
У цэнтры пярэдняга i адваротнага бакоў палотнiшча размешчана выява эмблемы Цэнтральнай выбарчай камiсii дыяметрам 3/4 шырынi палотнiшча.

                                                        ЗАЦВЕРДЖАНА
                                                        Указ Прэзiдэнта
                                                        Рэспублiкi Беларусь
                                                        22.06.2023 N 177

ВЫЯВА
ФЛАГА ЦЭНТРАЛЬНАЙ ВЫБАРЧАЙ КАМIСII

Пярэднi бок

Адваротны бок

                                                        ЗАЦВЕРДЖАНА
                                                        Указ Прэзiдэнта
                                                        Рэспублiкi Беларусь
                                                        22.06.2023 N 177

ПАЛАЖЭННЕ
АБ НАГРУДНЫМ ЗНАКУ АДРОЗНЕННЯ ЧЛЕНА ЦЭНТРАЛЬНАЙ ВЫБАРЧАЙ КАМIСII

1. Нагрудны знак адрознення члена Цэнтральнай выбарчай камiсii (далей - нагрудны знак адрознення) з'яўляецца сiмвалам прыналежнасцi да дзеючага складу Цэнтральнай выбарчай камiсii.
2. Нагрудны знак адрознення ўручаецца члену Цэнтральнай выбарчай камiсii Старшынёй Цэнтральнай выбарчай камiсii разам са службовым пасведчаннем на пасяджэннi Цэнтральнай выбарчай камiсii.
3. Нагрудны знак адрознення носiцца на левым баку грудзей адзення дзелавога стылю.
4. Пры спыненнi паўнамоцтваў нагрудны знак адрознення застаецца ў члена Цэнтральнай выбарчай камiсii без права яго нашэння.
5. Паўторнае ўручэнне нагруднага знака адрознення не ажыццяўляецца. У выпадку страты нагруднага знака адрознення дублiкат не выдаецца.

                                                        ЗАЦВЕРДЖАНА
                                                        Указ Прэзiдэнта
                                                        Рэспублiкi Беларусь
                                                        22.06.2023 N 177

АПIСАННЕ
НАГРУДНАГА ЗНАКА АДРОЗНЕННЯ ЧЛЕНА ЦЭНТРАЛЬНАЙ ВЫБАРЧАЙ КАМIСII

Нагрудны знак адрознення члена Цэнтральнай выбарчай камiсii (далей - нагрудны знак адрознення) уяўляе сабой аснову ў форме флага, стылiзаванага пад Дзяржаўны флаг Рэспублiкi Беларусь, якi лунае на дрэўку з навершам. Нагрудны знак адрознення выкананы з металу серабрыстага колеру, пакрыты эмаллю. Вышыня нагруднага знака адрознення - 26 мм, шырыня - 32 мм, таўшчыня - 2 мм. Краi нагруднага знака адрознення акружаны борцiкам.
На чырвонай паласе флага размешчаны рэльефны надпiс серабрыстага колеру ў тры радкi "ЦЭНТРАЛЬНАЯ ВЫБАРЧАЯ КАМIСIЯ".
У правай частцы флага размешчана выява контуру Рэспублiкi Беларусь серабрыстага колеру з прамянямi ўнутры i знакам "птушка" белага колеру ў цэнтры.
Адваротны бок нагруднага знака адрознення мае гладкую паверхню з мацаваннем да адзення ў выглядзе дзвюх цанг з зацiскам.

                                                        ЗАЦВЕРДЖАНА
                                                        Указ Прэзiдэнта
                                                        Рэспублiкi Беларусь
                                                        22.06.2023 N 177

ВЫЯВА
НАГРУДНАГА ЗНАКА АДРОЗНЕННЯ ЧЛЕНА ЦЭНТРАЛЬНАЙ ВЫБАРЧАЙ КАМIСII

                                                        ЗАЦВЕРДЖАНА
                                                        Указ Прэзiдэнта
                                                        Рэспублiкi Беларусь
                                                        22.06.2023 N 177

ПАЛАЖЭННЕ
АБ НАГРУДНЫМ ЗНАКУ АДРОЗНЕННЯ РАБОТНIКА АПАРАТУ ЦЭНТРАЛЬНАЙ ВЫБАРЧАЙ КАМIСII

1. Нагрудны знак адрознення работнiка апарату Цэнтральнай выбарчай камiсii (далей - нагрудны знак адрознення) паказвае на службовую прыналежнасць да апарату Цэнтральнай выбарчай камiсii.
2. Нагрудны знак адрознення ўручаецца работнiку апарату Цэнтральнай выбарчай камiсii Старшынёй Цэнтральнай выбарчай камiсii разам са службовым пасведчаннем у прысутнасцi работнiкаў апарату Цэнтральнай выбарчай камiсii.
3. Нагрудны знак адрознення носiцца на левым баку грудзей адзення дзелавога стылю.
4. Пры спыненнi паўнамоцтваў нагрудны знак адрознення застаецца ў работнiка апарату Цэнтральнай выбарчай камiсii без права яго нашэння.
5. Паўторнае ўручэнне нагруднага знака адрознення не ажыццяўляецца. У выпадку страты нагруднага знака адрознення дублiкат не выдаецца.

                                                        ЗАЦВЕРДЖАНА
                                                        Указ Прэзiдэнта
                                                        Рэспублiкi Беларусь
                                                        22.06.2023 N 177

АПIСАННЕ
НАГРУДНАГА ЗНАКА АДРОЗНЕННЯ РАБОТНIКА АПАРАТУ ЦЭНТРАЛЬНАЙ ВЫБАРЧАЙ КАМIСII

Нагрудны знак адрознення работнiка апарату Цэнтральнай выбарчай камiсii (далей - нагрудны знак адрознення) уяўляе сабой круг з борцiкам, выкананы з металу серабрыстага колеру, дыяметрам 25 мм, таўшчынёй 2 мм.
З цэнтра круга да ўнутранага контуру акантоўкi разыходзяцца прамянi серабрыстага колеру. На фоне прамянёў - выява контуру Рэспублiкi Беларусь у колерах Дзяржаўнага флага Рэспублiкi Беларусь. На акантоўцы ў левай верхняй частцы - рэльефны надпiс белага колеру "ЦЭНТРАЛЬНАЯ ВЫБАРЧАЯ КАМIСIЯ", у правай нiжняй - беларускi арнамент белага колеру.
У цэнтры выявы контуру Рэспублiкi Беларусь размешчаны знак "птушка" белага колеру.
Адваротны бок нагруднага знака адрознення мае гладкую паверхню з мацаваннем да адзення ў выглядзе цангi з зацiскам.

                                                        ЗАЦВЕРДЖАНА
                                                        Указ Прэзiдэнта
                                                        Рэспублiкi Беларусь
                                                        22.06.2023 N 177

ВЫЯВА
НАГРУДНАГА ЗНАКА АДРОЗНЕННЯ РАБОТНIКА АПАРАТУ ЦЭНТРАЛЬНАЙ ВЫБАРЧАЙ КАМIСII

                                                        ЗАЦВЕРДЖАНА
                                                        Указ Прэзiдэнта
                                                        Рэспублiкi Беларусь
                                                        22.06.2023 N 177

ПАЛАЖЭННЕ
АБ НАГРУДНЫМ ЗНАКУ АДЗНАКI ЦЭНТРАЛЬНАЙ ВЫБАРЧАЙ КАМIСII "ЗА АСАБIСТЫ ЎКЛАД У РАЗВIЦЦЁ ВЫБАРЧАЙ СIСТЭМЫ"

1. Нагрудным знакам адзнакi Цэнтральнай выбарчай камiсii "За асабiсты ўклад у развiццё выбарчай сiстэмы" (далей - нагрудны знак адзнакi) узнагароджваюцца члены Цэнтральнай выбарчай камiсii, iншых выбарчых камiсiй i камiсiй па рэферэндуме, работнiкi апарату Цэнтральнай выбарчай камiсii за шматгадовую добрасумленную працу, эфектыўнае выкананне задач па падрыхтоўцы i правядзеннi выбараў i рэферэндумаў, iншыя асобы - за значны ўклад у развiццё выбарчай сiстэмы Рэспублiкi Беларусь, iнфармацыйна-асветнiцкую дзейнасць у галiне выбарчага права.
2. Парадак прадстаўлення да ўзнагароджання нагрудным знакам адзнакi i форма пасведчання да яго ўстанаўлiваюцца Цэнтральнай выбарчай камiсiяй.
Узнагароджанне нагрудным знакам адзнакi ажыццяўляецца на падставе рашэння Цэнтральнай выбарчай камiсii.
3. Нагрудны знак адзнакi i пасведчанне да яго ўручаюцца ва ўрачыстай абстаноўцы Старшынёй Цэнтральнай выбарчай камiсii або па яго даручэннi намеснiкам Старшынi цi сакратаром Цэнтральнай выбарчай камiсii.
4. Нагрудны знак адзнакi носiцца на правым баку грудзей адзення i размяшчаецца пасля ордэнаў i медалёў, а пры адсутнасцi такiх узнагарод - на iх месцы.
5. Узнагароджаныя нагрудным знакам адзнакi асобы, якiя ўчынiлi наўмыснае злачынства або дапусцiлi дыскрэдытуючы ўчынак, рашэннем Цэнтральнай выбарчай камiсii могуць быць пазбаўлены нагруднага знака адзнакi.
6. Запiсы аб узнагароджаннi нагрудным знакам адзнакi i пазбаўленнi нагруднага знака адзнакi заносяцца ў працоўную кнiжку ўзнагароджанага.
7. Паўторнае ўзнагароджанне нагрудным знакам адзнакi не праводзiцца. У выпадку страты нагруднага знака адзнакi i (або) пасведчання да яго дублiкаты не выдаюцца.

                                                        ЗАЦВЕРДЖАНА
                                                        Указ Прэзiдэнта
                                                        Рэспублiкi Беларусь
                                                        22.06.2023 N 177

АПIСАННЕ
НАГРУДНАГА ЗНАКА АДЗНАКI ЦЭНТРАЛЬНАЙ ВЫБАРЧАЙ КАМIСII "ЗА АСАБIСТЫ ЎКЛАД У РАЗВIЦЦЁ ВЫБАРЧАЙ СIСТЭМЫ"

Нагрудны знак адзнакi Цэнтральнай выбарчай камiсii "За асабiсты ўклад у развiццё выбарчай сiстэмы" (далей - нагрудны знак адзнакi) выкананы з металу серабрыстага колеру i мае форму круга з борцiкам дыяметрам 30 мм, таўшчынёй 3 мм.
На акантоўцы серабрыстага колеру размешчаны рэльефны надпiс "ЗА АСАБIСТЫ ЎКЛАД У РАЗВIЦЦЁ ВЫБАРЧАЙ СIСТЭМЫ".
Унутраная частка круга ўяўляе сабой фрагмент эмблемы Цэнтральнай выбарчай камiсii: з цэнтра круга да ўнутранага контуру акантоўкi разыходзяцца прамянi серабрыстага колеру, на фоне прамянёў - выява контуру Рэспублiкi Беларусь у колерах Дзяржаўнага флага Рэспублiкi Беларусь. Контур Рэспублiкi Беларусь апраўлены залатым колерам. У цэнтры выявы контуру Рэспублiкi Беларусь размешчаны знак "птушка" белага колеру, апраўлены залатым колерам.
Адваротны бок нагруднага знака адзнакi выкананы ў серабрыстым колеры. Па контуры размешчаны лаўровыя лiсты. У верхняй частцы нагруднага знака адзнакi - выява Дзяржаўнага герба Рэспублiкi Беларусь, у нiжняй - надпiс у тры радкi "ЦЭНТРАЛЬНАЯ ВЫБАРЧАЯ КАМIСIЯ".
Нагрудны знак адзнакi пры дапамозе вушка i кольца злучаецца з прамавугольнай калодкай, выкананай з металу серабрыстага колеру. Калодка абцягнута муаравай стужкай, у цэнтры якой - беларускi арнамент жоўтага колеру, па баках - чырвона-зялёныя палосы (шырыня паласы чырвонага колеру - 4 мм, зялёнага колеру - 2 мм).
Памеры калодкi: вышыня - 26 мм, шырыня - 28 мм. Шырыня стужкi - 24 мм.
Нагрудны знак адзнакi мацуецца да адзення пры дапамозе шпiлькi, якая знаходзiцца на адваротным баку калодкi.

                                                        ЗАЦВЕРДЖАНА
                                                        Указ Прэзiдэнта
                                                        Рэспублiкi Беларусь
                                                        22.06.2023 N 177

ВЫЯВА
НАГРУДНАГА ЗНАКА АДЗНАКI ЦЭНТРАЛЬНАЙ ВЫБАРЧАЙ КАМIСII "ЗА АСАБIСТЫ ЎКЛАД У РАЗВIЦЦЁ ВЫБАРЧАЙ СIСТЭМЫ"

Пярэднi бок

Адваротны бок